Moldova prezidenti mamlakatning eng badavlat tadbirkorini bosh vazir lavozimiga taklif etdi

Moldova prezidenti Nikolay Timofti bosh vazir lavozimiga tadbirkor Ion Sturzaning nomzodini qo‘ydi. Bu haqda “Interfaks” xabar qilmoqda.

Prezidentning 21-dekabr, dushanba kuni kechqurun e’lon qilingan farmoniga muvofiq, Sturza 15 kun muddat ichida hukumatning tarkibi va faoliyat rejasini parlamentga tasdiqlash uchun taqdim etishi kerak.
Ion Sturza 55 yoshda bo‘lib, u Moldovaning eng badavlat fuqarosi hisoblanadi. Forbes nashrining ma’lum qilishicha, Sturza qariyb 100 million yevroga yaqin mol-mulkka ega. U 1999-yilning fevral oyidan noyabr oyigacha Moldavaning bosh vaziri lavozimida faoliyat ko‘rsatgan.
Ma’lum qilinishicha, sobiq bosh vazir Vlad Filat korrupsiya va mansab vakolatini suiiste’mol qilganlikda ayblanib, qamoqqa olingandan keyin ikki hafta o’tgach, 29-oktabrda iste’foqa chiqarilgan edi.